**ÅRSPLAN FOR NAUSTVÅGEN BARNEHAGE 2022/2023**

* **ei felles plattform**

Et bilde som inneholder utendørs, person, stein, fjell

Automatisk generert beskrivelse

**Naustvågen barnehage**

**Ein stad der born og vaksne trivst og har det godt i lag!**

**Innhaldsliste**

Side 3. Litt om Naustvågen

Side 4. Visjonar, verdiar og vårt pedagogiske arbeid

Side 6. Samarbeid heim-barnehage

Side 7. Born sin rett til medverknad

Side 8. Overgangar

Side 10. Barnehagen skal ivareta borna sitt behov for omsorg

Side 11. Barnehagen skal ivareta borna sitt behov for leik

Side 12. Barnehagen skal fremja læring

Side 13. Barnehagen skal fremja danning

Side 14. Vurdering

Side 16. Digitale verktøy

Side 17. Årshjul

Side 18. Godkjent årsplan

**Litt om Naustvågen**

Naustvågen barnehage er ei stifting og er eigd av tilsette ved Aker Solutions.

Dette barnehageåret er det 15 tilsette i Naustvågen barnehage og 52 born.

Me har 3 avdelingar og jobbar i alders-inndelte grupper.

Naustvågen barnehage ligg i idylliske omgjevnader like ved Aker Solutions. Barnehagen ligg tett til sjø og brygge i området kalla Naustvågen – derav namnet.

Me har eigen parkeringsplass med oppmerka plassar for foreldre og tilsette.

Dei tilsette i barnehagen har teieplikt i følgje barnehagelova §44 og opplysningsplikt i følgje barnehagelova §45 og §46.

Dagsrytme

Kl. 06.30 Barnehagen opnar, leik fram til frukost.

Kl. 08.00 Frukost, den varer til kl. 08.45.

Kl. 09.30 Gruppetid/leik/prosjekt.

Frukt vert servert som mellommåltid på alle avdelingar.

Kl. 12.15 Lunsj.

Kl. 13.00 Gruppetid/leik.

Kl. 16.15 Barnehagen stenger.

**Visjonar, verdiar og** **vårt pedagogiske arbeid**

*”Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.”*

Barnehagelova § 1.

Naustvågen sin visjon:

*Naustvågen er ein stad der born og vaksne trivst og har det godt i lag!*

Barnehagen skal vera ein trygg og god stad for alle born. Det er viktig at me arbeider for at alle born skal få gode relasjonar til dei vaksne og dei andre borna. Me arbeider førebyggjande for å unngå mobbing og krenkingar og skal sikra eit godt barnehagemiljø (barnehagelova §41 og 42). Dette gjer me ved å vera tett på å styrka borna sin språklege og sosiale kompetanse. Ei god språkutvikling og eit inkluderande miljø dannar grunnlaget for sosial, kognitiv og emosjonell utvikling, og gjev borna eit godt grunnlag for danning.

For å konkretisera arbeidet med å fremja ein **inkluderande barnehage og skapa eit godt barnehagemiljø** har me i Naustvågen barnehage valt å ha fokus på å skapa **gode relasjonar og å vera autoritative vaksne**. Den vaksne har alltid ansvaret og skal vera større, sterkare, klokare og god.

**Språkstimulering** og det å ha eit **godt språkmiljø** er viktig i born si danning og for å skapa eit inkluderande barnehagemiljø - språk skapar relasjonar og relasjonar skapar språk. Gjennom året vil me arbeida med venskap og inkludering. Tema me arbeidar med vil også vera språkstimulerande.

Dei tilsette er medvitne språklege rollemodellar og veit at kvardagslege situasjonar som leik, måltid og garderobe er den viktigaste arenaen for læring av språk, haldningar og verdiar. Føremålet med vårt språkarbeid er at barnehagen skal øva opp borna si evne til å tenkja kritisk, handla etisk og visa solidaritet. Barnehagen har også ei viktig oppgåve i å fremja verdiar og haldningar og praksis for eit meir bærekraftig samfunn.

Hausten 2022 og våren 2023 vil alle tilsette få opplæring i Alternativ og supplerande kommunikasjon (ASK) som skal vera ei støtte i språkopplæringa til alle borna, samt styrka borna sitt høve til medverknad.

Kvar avdeling og aldersgruppe vil arbeida ut frå gruppa sin alder, modning og interesser. Born og foreldre skal få høve til å påverka arbeidet i barnehagen. Dei pedagogiske leiarane har ansvar for planlegging, dokumentasjon og vurdering av alt arbeid knytt til avdelinga/gruppa.

Våre tema (inkludering, gode relasjonar, språkstimulering og autoritative vaksne) vil de sjå att i alle planar og skriv som vert lag ut på KIDPLAN til alle foreldre.

Avdelingsmøte og personalmøte vert nytta til refleksjonar kring desse emna. Faglitteratur som bøker og artiklar som byggjer på ny barnehageforskning er viktig i arbeidet vårt.

Heilt konkret vil me gjennom dette arbeidet gje kvart einskilt barn ei kjensle av å vera verdifull og ha tilhøyrsle til gruppa si. Gode haldningar, verdiar og fokus på å vera ein god ven gjev borna høve til å få gode og magiske stunder med humor og glede, og høve til å utvikla fantasien. Refleksjon kring kjensler, moralske tema og ulike perspektiv i kvardagen hjelper og til å ha fokus på god språkstimulering, som også gjev høve til å styrka borna sin sosialkompetanse – der empati/prososial læring er i fokus.

Et bilde som inneholder gress, utendørs, person, barn

Automatisk generert beskrivelse

**Samarbeid heim-barnehage**

*”Barnehagen skal i samarbeid og forståing med hjemmet ivareta barnas behov for omsorg og lek, og fremme læring og danning som grunnlag for allsidig utvikling.*

Barnehagelova §1.

Me i Naustvågen barnehage har som mål å etablera eit godt og varig foreldresamarbeid. Me legg vekt på ein god og open dialog og oppmodar de foreldre til å ta kontakt i ulike samanhengar. Dette kan vera om de ynskjer råd, meir informasjon, samtalar osb.

Foreldremøte/foreldresamtalar

I juni har me foreldremøte for ”nye” born/foreldre som skal starta i august.

Når barnet byrjar i barnehagen har me oppstartsamtale med foreldra i løpet av den første veka.

Tidleg på hausten har me foreldremøte.

Me har 2 foreldresamtalar på dagtid i løpet av året, ein på hausten og ein på våren.

I den daglege kontakten, på foreldremøtet og i foreldresamtalane sikrar me at de foreldre får medvirka i barnehagen sin praksis.

Samarbeidsutval

Samarbeidsutvalet består av foreldre, personalrepresentantar og styrar.

Informasjon/kontakt

All informasjon, som brev og liknande som går ut til foreldre, vert lagt på tavla på KIDPLAN, som er ein app de foreldre får tilgang til.

Kvar avdeling har ei lukka gruppe på KIDPLAN som me nyttar til «kvardagsglimt» og diverse informasjon.

**Born sin rett til medverknad**

*” Barn i barnehagen har rett til å gi uttrykk for sitt syn på barnehagens daglige virksomhet.”*

*”Barnets synspunkter skal tillegges vekt i samsvar med dets alder og modenhet.”*

Barnehagelova § 3.

I Naustvågen barnehage tolkar me borna sin ”rett til medverknad” som ein rett dei har til å erfara at deira meiningar vert tekne på alvor og at dei kan påverka fellesskapet, delta og ha eit utbytte av barnehagekvardagen. Tilsette tek borna på alvor, ser dei og behova dei har.

Det er to aspekt som skal ivaretakast når det gjeld born sin rett til medverknad; individet og fellesskapet.

Borna skal få oppleva å vera del av eit demokratisk samfunn og dei skal ha åndsfridom til å sei kva dei tenkjer og vil, samstundes som fellesskapet vert teke vare på.

For å få dette til er det viktig at dei vaksne lyttar til borna, tolkar kroppsspråket deira og tek deira kjensler på alvor. Borna får velja kva og kven dei vil leika med og i konfliktar får dei sei si meining før ein tek ei avgjersle. Dei får delta i planlegging av tema/prosjekt. Dette vert gjort på ulike måtar etter alder og modning. Me har barneintervju kvar vår med skulegruppa og fokuset her er overgang til skule og SFO.

Likeverdighet i kvardagen er å gje born like høve til å vera med å forma kvardagen, både i leik og læring. Dei vaksne må lytta og tolka borna sine ynskje og behov, og vera medvitne sine eigne haldningar i møte med kvart einskilt barn.

Barnehagen skal vidareføra arbeidet med medverknad i ReKomp prosjektet barnehageåret 2022/2023, saman med NLA Høgskulen i Bergen. ReKomp er eit kompetansehevingsprosjekt. Fokuset vil vera born sin rett til medverknad og dette året vil fokuset vera korleis styrka barna sin medverknad via ASK (alternativ-supplerande kommunikasjon).

**Overgangar**

1. Når barnet startar i barnehagen

Barnehagen skal i samarbeid med heimen leggja til rette for at barnet kan få ein trygg og god start i barnehagen.

Rammeplanen 2017.

Naustvågen barnehage har utarbeidd ein eigen overgangsplan for dette. Informasjon om planen får dei nye foreldra på foreldremøtet som me har i juni. Foreldra får her høve til å koma med innspel på kva som er best for deira barn. Me har tett oppfølging slik at både born og foreldre får ei trygg tilhøyrsle og ein god oppstart i barnehagen.

Barnet skal oppleva omsorg, tryggleik, inkludering og få høve til å utforska, læra og å leika, jfr. plan for når barnet startar i Naustvågen barnehage.

1. Innad i barnehagen

Kvar vår har me hospitering for dei borna som skal byta avdeling. Hospitering vil sei at ein trygg og kjent vaksen er saman med ei gruppe born inne på den «nye» avdelinga ein dag i veka frå mai og til medio juni.

Innan juni månad skal personalet og foreldra ha fått informasjon om kven som skal vera på kva avdeling i august. Pedagogane har eit særleg ansvar for å knyta god og nær kontakt med dei borna og foreldra dei får på sin avdeling.

1. Barnehage – skule

I samarbeid med skulen har me blitt einige om at det siste året borna går i barnehagen, har me ekstra fokus på:

* systematisk språkstimulering
* å verta sjølvstendig i høve til garderobesituasjonen og klara seg sjølv på toalettet
* å venta på tur
* passa på tinga sine
* å ta i mot fleirledda meldingar, t.d. ”kan du henta den gule koppen, raude bilen og lilla puta for deretter gå i garderoben å ta på sko?”
* lytta til andre i samlingar, ved måltidet osb.
* språkleikar som styrker borna sitt språklege medvit
* fokus på lydar og munnmotorikk, t.d. kvar er tunga når me lagar lyden i….a….s…..
* leseopplæring i form av å skapa interesse for bøker og historiar, samt fabulera og laga eigne historiar
* me har finmotoriske aktivitetar for å trena opp fingergrepet i høve skriveopplæringa
* me ivaretek borna sin **nysgjerrigheit** ved å ta opp ting dei ynskjer å drøfta /læra meir om

I førskuletreninga til borna er leik den arbeidsmetoden som oftast vert nytta. Leik er ”på liksom” og det ufarleggjer aktiviteten. På denne måten får borna ei oppleving av å gjera ukjende ting via kjende metodar og dei får ei kjensle av meistring, noko som igjen skapar motivasjon for skulestart.

Me har samarbeid med fleire barneskular på Stord, jfr. overgangsplan barnehage - skule.

Overgangsplanen finn de på [www.stord.kommune.no](http://www.stord.kommune.no) sjå link:

<https://www.stord.kommune.no/retningsliner-og-planar.428804.nn.html>

**Barnehagen skal ivareta borna sitt behov for omsorg**

Det uformelle samspelet mellom menneske er ein stor del av barnehagekvardagen. Samspelet mellom barn og vaksen må vera prega av tillit, og at den vaksne er oppriktig interessert i barnet. Dette ynskjer me også skal prega samspelet barn – barn.

Omsorg og respekt skal prega alle situasjonar i kvardagen, og anerkjennande kommunikasjon skal vera «ein raud tråd» i samspelet mellom born og vaksne.

Personalet skal rettleia borna i vekslinga mellom det å vera eit individ og det å fungera i ei gruppe. Borna skal oppleva tryggleik og utfordringar saman med autoritative vaksne (vaksne som er venlege, men samstundes set tydelege og klåre grenser).

Kva gjer me, trinn 1:

* Me møter kvart einskilt barn om morgonen ute i garderoben
* Me ser, lyttar og freistar å forstå borna sine behov
* Me skapar tillit og tryggleik i samspelet ved å sjå borna og akseptera den dei er
* Me anerkjenner borna sine kjensler
* Me er forutsigbare og autoritative vaksne
* Me dekkjer borna sine behov for ro og kvile

Kva gjer me, trinn 2:

* Me tek utgangspunkt i borna sine interesser og byggjer vidare på dei
* Me er autoritative vaksne
* Me gjev borna medverknad
* Me er saman og medskapande med borna
* Me tek borna på alvor og har fokus på gode samtalar

Korleis ser me det/kjenneteikn på mål-oppnåing:

* Me ser trygge og glade born som leikar og er i eit positivt samspel
* Me ser at borna gjev uttrykk for kjenslene sine
* Me ser at borna søkjer omsorg og trøyst
* Me ser at borna let seg trøysta
* Me ser at borna viser glede over å sjå vaksne og born i barnehagen
* Me ser at borna har tilhøyrsle til barnehagen

**Barnehagen skal ivareta born sitt behov for leik**

**Leik er borna sin viktigaste aktivitet!**

*”Barnehagen skal gi barn mulighet for lek, livsutfoldelse og meningsfylte opplevelser og aktiviteter. ”*

Barnehagelova § 2.

*”Leiken skal ha ein sentral plass i barnehagen, og eigenverdien til leiken skal anerkjennast. Barnehagen skal gi gode vilkår for leik, venskap og barna sin eigen kultur»*

Rammeplanen 2017.

Det er **barnehagen si** oppgåve å leggja fysisk og organisatorisk til rette for variert leik.

Gjennom leik oppstår barn <> barn- og barn <> vaksen-relasjonar, samt at barnet får høve til å dyrka venskap.

Kva gjer me, trinn 1:

* Me skjermar leik og gir tid til leik
* Dagsrytmen vår gir rom for leik
* Me har deltakande vaksne, som rettleiar borna i leiken
* Me har vaksne som er til stades
* Me har vaksne som er i ro
* Me observerer samspelet

Kva gjer me, trinn 2:

* Gjennom arbeid med tema og turar i nærmiljøet gir me borna eit godt grunnlag for ein kreativ og fantasifull leik
* Me nyttar ofte gruppedeling
* Me tek vare på og skapar gode leikerelasjonar, der dei vaksne vurderer si eiga rolle i leiken
* Me legg til rette for og er med på å skapa gode fysiske leikerom
* Me arbeider med språkstimulering for å fremja leik

Korleis ser me det/kjenneteikn på måloppnåing:

* Me ser born som leikar og har leikekompetanse
* Me ser born som er trygge og går inn i leik
* Me ser kreativ og skapande leik
* Me ser at leik er utviklande, borna lærer av dei erfaringane dei gjer
* Me ser at leiken er barnestyrt
* Me ser at borna nyttar språket i leiken
* Me ser glede og venskap
* Me ser sjølvstendige born

**Barnehagen skal fremja læring**

*” Barnehagen skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, kunnskaper og ferdigheter”*

Barnehagelova § 2.

*«I barnehagen skal barna oppleve eit stimulerande miljø som støttar opp om lysta til å leike, utforske, lære og meistre.»*

Rammeplanen 2017.

Born lærer på ulike måtar og har ulike styrker. Dei lærer gjennom alt dei opplever og erfarer. Dei lærer av kvarandre og det å vera saman i ei gruppe.

Kva gjer me, trinn 1:

* Tid og ro til leik
* Me legg til rette for ulike opplevingar og erfaringar
* Me vektlegg gode rollemodellar
* Nyttar alle kvardagssituasjonar til læring
* Me har tema
* Me skapar eit språkstimulerande miljø

Kva gjer me, trinn 2:

* Me har tema og samlingar med utgangspunkt i borna sine interesser
* Me skapar eit inkluderande fellesskap for å leggja til rette for god læring
* Me nyttar tankekart for å synleggjera korleis me arbeider med tema
* Me har turar, tradisjonar m.m. for å gje næring til borna sin leik
* Me er nysgjerrige og undrande saman med borna, og borna får høve til å påverka barnehagekvardagen
* Me legg vekt på at borna skal oppleva meistring og vert sjølvstendige

Korleis ser me det/kjenneteikn på måloppnåing:

* Borna er stadig i endring
* Borna meistrar og er i utvikling
* Borna tek kontakt og stiller spørsmål
* Borna regulerer åtferda si
* Borna utfører nye handlingar
* Borna er ein del av eit fellesskap – kan nytta seg av dei «sosiale» spelereglane
* Born leikar

**Barnehagen skal fremja danning**

Barnet skal verta eit sjølvstendig individ samstundes som det tilpassar seg samfunnet me lever i. Barnet skal få oppleva å vera ein del av ei gruppe, som det er ein viktig del av, samstundes skal det få lov å oppleva seg sjølv, sin eigen verdi og at ”eg” er god til noko.

*«Barnehagen skal oppmuntre barna til å vere prøvande til og nysgjerrige på omverda og bidra til å leggje grunnlaget for modig, sjølvstendig og ansvarleg deltaking i demokratiske fellesskap»*

Rammeplanen 2017.

Danning er ein kontinuerleg prosess som skjer i samhandling med andre menneske. Personalet formidlar heile tida haldningar og verdiar til borna og må difor vera medvitne til kva som ligg i konteksten.

Borna skal møta andre born og vaksne som gir høve til eit godt og positivt samspel. Dialog, leik, opplevingar, positive erfaringar og autoritative vaksne er verktøy som me nyttar for å oppnå dette.

Kvart einskilt individ skal møtast med respekt, forståing og anerkjenning.

Kva gjer me, trinn 1:

* Gjennom kvardagslege hendingar gir me borna meistringskjensle/sjølvstendigheits- trening
* Me har fokus på samhald for å styrka fellesskapen
* Me vektlegg å ta omsyn til kvarandre og retta seg etter reglar og normer i samfunnet
* Me har tema som vektlegg nærmiljø, natur og kultur
* Me har respekt for individa og eit «ikkje-dømmande menneskesyn»

Kva gjer me, trinn 2:

* Me gir borna erfaringar med å foreta kritiske og etiske vurderingar gjennom samspel og dialogar
* Me hjelper dei til å uttrykkja kjenslene sine ved å setja ord på det me ser
* Me let borna få medverknad og verdset dialogen i høve til tankar, meiningar og kjensler
* Me gir borna erfaringar i å vera ein del av ei gruppe, samstundes som dei vert eit eige individ -> få ei større forståing for verda ikring dei

Korleis ser me det/kjenneteikn på måloppnåing:

* Me ser trygge og glade born som har gode relasjonar til andre born og vaksne
* Me ser born som tør å uttrykkja seg og kjensler dei har
* Me ser born som tek kontakt med andre born og vaksne
* Me ser autoritative vaksne
* Me har god kultur for å lytta til det som vert sagt
* Me erfarer born som klarar å oppretthalda leik etter konflikt
* Me erfarer at born tileignar seg kunnskap og haldning

**Vurdering**

*”Barnehagen skal regelmessig vurdere det pedagogiske arbeidet.”*

Rammeplanen 2017

Observasjon og vurdering er ein naturleg del av vårt daglege arbeid i barnehagen, og det er ein kontinuerleg prosess.

Vurdering undervegs er heilt naudsynt for at kvardagen skal vera til det beste for små og store, og for at kvaliteten skal oppretthaldast.

Planmessig vurdering = systematisk innsamling av opplysningar.

Desse innsamla opplysningane vert nytta for å reflektera over og vurdera om det arbeidet som vert gjort står i høve til måla våre og barnehagelova, deretter eventuelt endra til det betre.

Slike vurderingar er til god hjelp for oss, slik at me klarar å oppretthalda kvalitet på eit høgt plan.

*”Det betyr at det pedagogiske arbeidet skal beskrivast, analyserast og tolkast ut frå barnehageplanane, barnehagelova og rammeplanen.»*

Rammelplanen 2017.

Verktøy me nyttar når me vurderer vår praksis:

* Ståstadsanalysen
* Brukarundersøking
* Eige skjema innan ulike tema
* MEF – skjema (mål, erfaringar og forandringar)
* Evaluerer måla me ha sett opp til kvart tema
* Pedagogisk dokumentasjon på avdelingsmøter/personalmøter
* Samtalar (t.d. rettleiing i gruppe/enkeltperson, medarbeidarsamtale, barneintervju,

”her-og-no”-situasjonar, barn <>barn, barn <> vaksen osb.)

Heile personalgruppa er med på vurderinga og me arbeider i smågrupper. Me nyttar foreldrerådet og foreldresamtalar for å få foreldra med på vurderinga, samt barneintervju for å ta med borna. Ved kvar «happening» i barnehagen som t.d. nissefest og karneval har me ei evaluering saman med Kråkebollene for å høyra kva dei synst var kjekt og kva dei ynskjer å gjera meir av.

Barnehageåret 2022 – 2023 vil me vurdera to område:

1.

Kva: Overgangar.

Korleis: Ståstadsanalysen/MEF-skjema (mål, erfaring og forandring)

Når: november/desember 2022

Kven skal vera med: heile personalet, foreldra, borna

2.

Kva: ReKom-prosjektet (implementeringa av ASK)

Korleis: Ståstadsanalysen/MEF-skjema (mål, erfaring og forandring)

Når: mai/juni 2023

Kven skal vera med: heile personalet, foreldra, borna

God dokumentasjon = god kvalitet

Et bilde som inneholder person, innendørs

Automatisk generert beskrivelse

**Digitale verktøy**

*«Den digitale praksisen til barnehagen skal bidra til leik, kreativitet og læring. Bruk av digitale verktøy i det pedagogiske arbeidet skal støtte opp om barna sine læreprosessar og bidra til å oppfylle rammeplanen sine føringar for eit rikt og allsidig læringsmiljø for alle barn»*

Rammeplan 2017

I Naustvågen barnehage ynskjer me at det skal vera naturleg å nytta digitale verktøy i arbeidet med borna. Kvar avdeling skal ha tilgjengeleg mobil, pc, Ipad og diverse musikk- og lydutstyr. Barnehagen har tilgjengeleg lerret som kan nyttast saman med digital projektor.

*Kva gjer me:*

Ved bruk av og utforsking i dei digitale verktøya, ynskjer me å gje borna støtte til læreprosessane deira og gje høve for eit rikt og allsidig læringsmiljø for kvar einskilt. Dette utstyret skal og nyttast med omhu og vera med å gje borna ei gryande digital dømmekraft.

Saman med borna kan me bruka digitale verktøy heilt konkret til å t.d. søkja opp informasjon om det borna spør oss om og lurer på. Me kan reflektera over opplysningane me finn og sjå på bilete. Me kan også dokumentera opplevingar og skapa digital tekst saman med borna, som forteljingar og eventyr. I tillegg kan me nytta ulike appar til å lesa e-bøker/ASK bøker. Dette arbeidet vil vera språk -stimulerande og bærekraftig med tanke på haldningar til digitale verktøy

# **Årshjul:**

# I arbeidet med ulike tema, aktivitetar og tradisjonar skal me gjennom eit barnehageår arbeida med alle dei sju fagområda i rammeplanen, her vil ein veksla mellom spontane og planlagde aktivitetar.

# I løpet av ein dag i barnehagen er me innom dei fleste fagområda.

# Fagområda er:

* Kommunikasjon, språk og tekst
* Kropp, rørsle, mat og helse
* Kunst, kultur og kreativitet
* Natur, miljø og teknologi
* Mengde, rom og form
* Etikk, religion og filosofi
* Nærmiljø og samfunn

*I løpet av året skal kvar avdeling kontinuerleg arbeida med arbeidsområdet som omhandlar kroppen, mobbing,*

*vald og overgrep på ulike måtar. For å sikra eit godt og kontinuerleg arbeid har me laga ein progresjonsplan:*

***Krabben:*** *arbeidar med min kropp og mine grenser*

***Sjøstjerno:*** *arbeidar med kjensler og mobbing*

***Kråkebollo:*** *arbeidar med vald og seksuelle overgrep*

*I starten på kvart barnehageår vil avdelinga avgjer korleis dei skal arbeida i barnegruppa og evt. kva pedagogisk opplegg dei ynskjer å nytta.*

Årshjulet er synleg i kalenderen vår og viser aktivitetar og tradisjonar som er felles for alle avdelingar. Denne kalenderen/årshjulet får foreldra på foreldremøtet i starten av september kvart år.

Borna får bl.a. medverka på barnehagen sitt innhald ved at kvar einskilt avdeling vel tema og prosjekt ut frå alder, kva borna er interessert i og/eller opptekne av (sjå medverking s.7).

Aktivitetar, tradisjonar og tema er tilpassa borna sin alder og modning.

I planane skal det tydeleggjerast korleis dei ulike avdelingane arbeider med dei ulike fagområda ut i frå alder og modning, og dei vert sendt ut til foreldra på KIDPLAN.

Et bilde som inneholder vegg, innendørs, gulv, person

Automatisk generert beskrivelse

# Årsplanen er godkjent av SU .30.09.2022.

# Leiar i Samarbeidsutvalet:

# Styrar:

**j0345539**